Ата-бабаларҙан аманат булған ҡурай, эпос, оҙон көй, сәсәнһүҙ, тирмә һәм башҡа аҫыл гәүһәрҙәребеҙ ғәзиз милли ҡаҙаныштарыбыҙ булып ҡала. Башҡорт халҡын меңәр йыллыҡ тарихында йылытҡан, илһамландырған, ҡурсыған хазиналарыбыҙ — башҡорт шәле, аҫалы балаҫы, сигеү-биҙәү һәм ювелир сәнғәте, ағастан ырылған, таштан һәм металдан сүкелгән әйберҙәр араһында “башҡорт кейеҙе” тигән мөғжизә лә йәшәй.